Cuneiform Tablet ATHE 31
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ um-ma šu-ku-bu-um-ma a ma-lá na-áš-pár-tim ša ta-áš-pu-ra-ni um-me-a-ni-kà nu-pá-ḫe-er-ma nu-ma-ge₅-er ù ṭup-pá-am ša ku-nu-ki-šu-nu na-áš-ú-ni-kum 3 TÚG-kam-sú-tim SIG₅ 7 {TÚG}ku-ta-ni ŠU.NÍGIN 10 TÚG ša a-ší-tí-kà a-na ku-lu-ma-a ma-aḫ-ri-a ta-ap-qí-id-ma na-áš-a-kum 1 ri-ik-sà-am ša ḫu-sá-ri ša a ší-tí-kà {d}UTU-ták-lá-ku ÌR-ad-ka na-áš-a-kum a-ḫi a-ta AN.NA ù TÚG.ḪI.A ša šé-ep a-ta-ta a-ta ù i-na-a mì-iš-lá le-qé-a-ma a ma-lá a-na-kam <gap> <gap>-a-ni KÙ.BABBAR me-eḫ-ra-tim šé-bi-lam KÙ.BABBAR i šé-ep i-na-a <gap> ta-dí-nam <gap> ta-ni-ma <gap> ta-ni ù a-ni le-qé-ma li-bi lá tù-lá-ma-an ki-ma ta-ga-mì-lá-ni-ma li-bi₄ lá i-ma-ru-ṣú e-pu-uš a-ḫi a-ta i-ḫi-id-ma lu KÙ.BABBAR lu TÚG.ḪI.A lu mì-ma iš-ta-pu-ku-ni qá-tí i-ta-dí-ma ki-ma a-na ku-a-tí i-na-pu-lu-ni ù i-a-tí li-pu-lu-nim-ma gi-im-lá-ni na-áš-pá-ra-tim ša a-šu-mì ša i-na-a i šé-pì-kà tù-ub-lu a ma-lá ú-na-ḫi-du-kà a-ta ù i-na-a ší-ta-me-a-ší-na-ma ki-ma ta-áš-me-a-ni a-ta ù i-na-a ku-un-ka-ší-na-ma a-na DUMU um-me-a-nim ke-nim pí-qí-id-ma lu-ša-ṣé-er-ma lu-ub-lam ù a-šu-mì ša šu-sú-en₆ i-ḫi-id a-šur ù <big_gap> li-ṭù-lá ki-ma ku-lu-ma-a i bu-ru-lim <gap> ta-bu-ma 10 ma-na KÙ.BABBAR a ša ki-ma a-li-<gap> <gap> lá-qá-am lá i-mu-ma KÙ.BABBAR <gap>